作者：张继先
词牌/韵律：春从天上来

paragraphs: 王土平平。
正海息波澜，岳敛云烟。
三景虚明，八表澄清，一月普照诸天。
有流霞洞焕，映黍珠、徐下空玄。
绝形言。
见千真拱极，万气朝元。
当时鹤鸣夜半，感真符宝篆，特地清传。
碧湛龙文，红凝龟篆，绛衣舞鬣蹁跹。
计功成果就，无真教、郭景飞仙。
已千年。
亘灯灯续焰，光朗无边。